ยาคุมฉุกเฉิน ประมาณกี่ชั่วโมงค่ะถึงจะออกฤทธิ์ พอดีกินไปแล้วประมาณ2ชั่วโมงรมอาการอาเจียนละอ้วกคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองหากกินยาคุมฉุกเฉินแล้วอาเจียนภายใน 30 นาที ควรกินซ้ำอีกครั้ง อาการอาเจียนที่เกิดขึ้นภายหลังการกินยาคุมฉุกเฉินหลังจากนั้น สามารถเกิดขึ้นได้ หากคลื่นไส้มาก สามารถรับประทานยาแก้คลื่นไส้ร่วมด้วยได้ค่ะหากจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและมีผลข้างเคียงได้มาก